**ОБЩИНСКИ СЪВЕТ - ШАБЛА**

**Препис-извлечение !**

**ПРОТОКОЛ**

**№ 52**

**от проведено извънредно заседание на Общински съвет – Шабла**

**на 22.11.2022 година**

**ОТНОСНО:**

Докладна записка относно вземане на решение за поправка на допусната очевидна фактическа грешка при посочване на средствата за финансиране в т.2 на Решение № 432, взето с Протокол № 51 от проведено заседание на Общински съвет – Шабла на 28.10.2022 г. във връзка с проект на община Шабла с наименование „Закупуване на нов неупотребяван електрически лекотоварен автомобил за разнос на храна за нуждите на Домашен социален патронаж- гр. Шабла” по Целева програма „Пaтронажна мобилност за доставка на топъл обяд“ на Фонд „Социална закрила“.

**РЕШЕНИЕ №455:** На основание чл.21, ал.2 от ЗМСМА и чл.62, ал.2 от АПК, във връзка с чл.21, ал.1, т.6 от ЗМСМА, във връзка с докл.записка с вх.№ К-145 от 10.11.2022 г.,Общински съвет- Шабла:

1.Извършва поправка на очевидна фактическа грешка при посочване на средствата за финансиране, допусната в т.2 на Решение № 432, взето с Протокол № 51 от проведено заседание на Общински съвет – Шабла на 28.10.2022 г., както следва:

**Вместо** „Финансирането от страна на Фонд „Социална закрила“ е в размер до 36 000,00 лв. с ДДС. Съфинансирането от страна на община Шабла е в размер на 44 550,00 лв. с ДДС от общия бюджет на проектното предложение“ **следва да се чете** „Финансирането от страна на Фонд „Социална закрила“ е в размер на 35 997,79 лв. с ДДС. Съфинансирането от страна на община Шабла е в размер на 44 552,21 лв. с ДДС от общия бюджет на проектното предложение“.

2.В останалата си част Решение № 432, взето с Протокол № 51 от проведено заседание на Общински съвет – Шабла на 28.10.2022 г. остава непроменено.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” – решението се приема.**

**„За“ - Живко Спасов Иванов; Елка Йорданова Жечева; Елеонора Николова Василева; Ивелина Георгиева Янакиева-Демирева; Кирил Стефанов Кирилов; Милена Петкова Тодорова; Мария Ставрева Недялова; Красимир Георгиев Ялнъзов; Стоян Стойчев Стоянов.**

Докладна записка относно разглеждане на върнати от Областния управител на област Добрич за ново обсъждане Решения № 435 и №441 по Протокол №51 от заседание на Общински съвет Шабла, проведено на 28.10.2022 година.

**РЕШЕНИЕ №456:** На основание на чл. 45, ал. 9, във връзка с чл.45, ал.4 от ЗМСМА,във връзка с докл.записка с вх.№ К-153/15.11.2022 г., Общински съвет - Шабла :

Отменя Решение № 435 по Протокол № 51 от проведено заседание на Общински съвет Шабла на 28.10.2022 година.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” – решението се приема.**

**РЕШЕНИЕ №457:** На основание на чл. 45, ал. 9, във връзка с чл.45, ал.4 от ЗМСМА,във връзка с докл.записка с вх.№ К-153/15.11.2022 г., Общински съвет - Шабла :

Отменя Решение №441 по Протокол №51 от проведено заседание на Общински съвет-Шабла на 28.10.2022 година.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” – решението се приема.**

**В.и.д.Председател на ОбС-Шабла : / п /**

**/Живко Спасов/**

**Вярно с оригинала при ОбС-Шабла**

**Снел преписа**

**/Н.Иванова/**